armvectores/hy_wikipedia_2023 huggingface dataset:
Դովերա

Դովերա (իտալերեն՝ Dovera), կոմունա Իտալիայում, գտնվում է Լոմբարդիա մարզի Կրեմոնա գավառում։
Բնակչությունը կազմում է 3485 մարդ, խտությունը կազմում է 174 մարդ/կմ²։ Տարածքը գրավում է 20 կմ²։ Էլեկտրոնային փոստ - 26010, հեռախոսային կոդ - 037։
Դովերան սահմանակից է Բոֆալորա դ Ադա, Կրեսպյատիկա, Լոդի, Մոնտե Կրեմասկո, Պանդինո, Սպինո դ'Ադա մունիցիպալիտետներին։
Կոմունայի հովանավորն է Սուրբ Լավրենտին։


== Ծանոթագրություններ ==
Crimesterdam

Crimesterdam, հայկական ռոք-խումբ Երևանից։ Հայտնի է իրենց ռոքնռոլյան և փսիխոդելիկ հնչողությամբ, որի ձևավորման վրա ազդել են այնպիսի խմբեր, ինչպիսիք են Oasis, Blur, The Beatles և այլն։


== Կազմավորումը ==
Crimesterdam-ը կազմավորվել է 2010 թվականին վոկալիստ Արթուր Սոլախյանի, կիթառահարներ Սարգիս Շիրինյանի ու Ջորջ Հովհաննիսյանի կողմից։ Խումբը մի քանի համերգներ է տվել երևանյան ակումբներում, որոնց ժամանակ նրանց աջակցել են նախկին The North Avenues-ի բասիստ Դեյվ Գեոդակյանը (ով 2010 թվականի նոյեմբերին միացավ խմբին) և այլ երաժիշտներ։
2011 թվականի մարտին խմբին է միանում կիթառահար Յուրա Խաչատրյանը։ Crimesterdam˗ի վերջնական կազմը ձևավորվում է 2011 թվականի հունիսին, երբ խմբին է միանում Վլադիմիր Հովհաննիսյանը Scream Of Silence-ից։


== Առաջին մինի-ալբոմները ==
2010 թվականի դեկտեմբերին Crimesterdam-ը միանում է հայկական Indie Libertines Records լեյբլին։ Indie Libertines Records-ի միջոցով դեկտեմբերի 14-ին խումբը թողարկում է իր դեբյուտային երգը՝ Yeah Pappa I’m Smoking, իսկ 2011 թվականի հունվարի 31-ին՝ Acoustic for Indie Libertines ակուստիկ մինի-ալբոմը՝ բաղկացած 3 երգերից, որոնցից 2-ը հետո տեղ գտան Mary Wants To Marry EP-ում։
2011 թվականի ապրիլի 28-ին խումբը թողարկեց իր դեբյուտային ստուդիական մինի˗ալբոմը՝ Mary Wants To Marry-ն։ Մինի ալբոմը ձայնագրվել և միքսվել է Դեյվ Գեոդակյանի տան ստուդիայում։
Սեպտեմբերի 3-ին թողարկվեց Your Russian Wife EP-ն, որին նախորդեց համանուն երգի հիման վրա տեսահոլովակի հրապարակումը։


== Դեբյուտային ալբոմը (2011-2012) ==
Crimesterdam-ը 2011 թվականի հոկտեմբերից աշխատում էր դեբյուտային լիամետրաժ ալբոմի վրա։ «Obsolete Modern Retro»-ն լույս տեսավ 2012 թվականի հունիսի 18-ին։


== Սկավառակագրություն ==


=== Ալբոմներ ===
Obsolete Modern Retro (հունիսի 18, 2012)


=== Մինի-ալբոմներ ===
Mary Wants To Marry (ապրիլի 28, 2011)
Your Russian Wife (սեպտեմբերի 3, 2011)


=== Այլ ===
Acoustic For Indie Libertines (հունվարի 31, 2011)


== Հղումներ աղբյուրներին ==


== Արտաքին հղումներ ==
www.crimesterd.am Crimesterdam. պաշտոնական կայք
Ուրալտաու (գյուղ, Բելորեցկի շրջան)

Ուրալտաու (ռուս.՝ Уралтау, բաշկիրերեն՝ Урал-Тау), գյուղ Ռուսաստանի Բաշկորտոստան հանրապետության Բելորեցկի շրջանի կազմում։
Բնակչությունը 2009 թվականին գրանցված տվյալներով կազմում էր 96 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(8477) Անդրեյկիսելյով

(8477) Անդրեյկիսելյով (անգլ.՝ Andrejkiselev), աստերոիդ աստերոիդների հիմնական գոտում։ Հայտնաբերվել է 1986 թվականի սեպտեմբերի 6-ին Լյուդմիլա Ժուրավլյովայի կողմից Նաուչնիում։
Միջին հեռավորությունը Արեգակից կազմում է 2,203289 ա. մ., առավելագույնը մոտենում է 1,8497 ա. մ. հեռավորության վրա և հեռանում 2,5569 ա. մ.։ Արեգակի շուրջ մեկ ամբողջական պտույտ է կատարում 1194,55 երկրային օրվա ընթացքում, իր ուղեծրով շարժվելով միջինում 0,301368 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,17° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8477) Անդրեյկիսելյով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կոզլովկա (գյուղ, Ռոսլավլսկոե գյուղական բնակավայր)

Անվան այլ կիրառումների համար տե՛ս՝ ԿոզլովկաԿոզլովկա (ռուս.՝ Козловка), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 41 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Եղեգնուտ (այլ կիրառումներ)

Եղեգնուտ, կարող է վերաբերել՝

Եղեգնուտ - գյուղ Հայաստանի Արմավիրի մարզում։
Եղեգնուտ - գյուղ Հայաստանի Լոռու մարզում։
Եղեգնուտ - գյուղական համայնք Լեռնային Ղարաբաղի Հանրապետության Շահումյանի շրջանում։
Եղեգնուտ - լիճ Արարատյան դաշտում։
Քուփելլի

Քուփելլի, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Հյուսիսարևմտյան տարածքներ

Հյուսիսարևմտյան տարածքները (անգլ.՝ Northwest Territories [ˌnɔrθˌwɛstˈtɛrɨtɔəriːz], ֆր.՝ Territoires du Nord-Ouest), Կանադայի 3 խոշոր տարածքներից մեկն է։ 1967 թ-ից տարածքի կենտրոնը Յելոունաուֆ քաղաքն է։ Տարածքի մակերեսը կազմում է 1 346 106 կմ² (երրորդը ամբողջ Կանադայում), որի 15,2% զբաղեցնում է Հյուսիսային սառուցյալ օվկիանոսը։ Բնակչությոնը կազմում է 42 940 մարդ (2009 թ-ի մարդահամարի տվյալներով)։ Տարածքի պաշտոնական լեզուներն են անգլերենը և ֆրանսերենը։


== Ծանոթագրություններ ==


== Արտաքին հղումներ ==
официальный сайт провинции
Government of the Northwest Territories
Հյուսիսարևմտյան տարածքներ հոդվածը Curlie-ում (ըստ DMOZ-ի)
Northwest Territories Tourism
Prince of Wales Northern Heritage Centre
Aurora College
NWT Archives
NWT Historical Timeline
NWT Literacy Council
Language Commissioner of the Northwest Territories
Lessons From the Land: interactive journeys of NWT traditional Aboriginal trails
CBC Digital Archives — Northwest Territories: Voting in Canada’s North
Գազ Կիրպիչնիկովի

Գազ Կիրպիչնիկովի (լատ.՝  Astragalus kirpicznikovii ), լոբազգիների ընտանիքին պատկանող ծածկասերմ բույս, որը գրանցված է Հայաստանի Հանրապետության Կարմիր գրքում։


== Նկարագրություն ==
Անցողուն, պարզ մազիկներով ծածկված բազմամյա բույս է։ 8-35 սմ երկարությամբ տերևները կենտ-փետրաձև են։ 8-21-ական զույգ տերևները վերևից մերկ են, իսկ տակից՝ խավոտ, էլիպսաձև։ Ծաղկակիրները 0,5-1 սմ երկարությամբ են և սակավածաղիկ։ Ծաղիկները կարճացած են, փնջաձև և գտնվում են համարյա արմատամերձ ողկույզներում։ Պսակը դեղին է, իսկ դրոշը՝ 18-23 մմ երկարությամբ։ Սռնակը սպիտակէ, մերկ ։ Ունդերը ունեն 10-20 մմ երկարություն, խավոտ են։


== Տարածվածություն ==
Հանդիպում է Զանգեզուրի (Անգեղակոթ գյուղի շրջակայք, Հորիս քաղաքի և Տեղ գյուղի միջև) և Մեղրու (Շվանիձոր և Նյուվադի գյուղերի միջև) ֆլորիստիկական շրջաններում։ Աճում է նաև Արևելյան Անդրկովկասում և Արևմտյան Իրանում։


== Էկոլոգիա ==
Աճում է ծովի մակարդակից 650-1850 մ բարձրությունների վրա, ստորին և միջին լեռնային գոտիներում, չոր քարքարոտ լանջերին, թփուտների մեջ, գիհու նոսրանտառում, ֆրիգանանման բուսականության մեջ։ Ծաղկում է ապրիլ-մայիս ամիսներին, պտղաբերում՝ մայիս-հունիսին։


== Պահպանություն ==
Վտանգված տեսակ է և Անդրկովկասի էնդեմիկ։ Տարածման շրջանի մակերեսը 5000 կմ²-ից պակաս է, իսկ բնակության շրջանի մակերեսը՝ 500 կմ²-ից պակաս։ Հայաստանի Կարմիր գրքի առաջին հրատարակության մեջ ընդգրկված է որպես հազվագյուտ տեսակ։ ԸՆդգրկված չէ CITES-ի և Բեռնի կոնվենցիաների հավելվածներում։
Պահպանություն չի իրականցվում։


== Ծանոթագրություններ ==
Հարություն Խաչատրյան (ըմբիշ)

Հարություն Պողոսի Խաչատրյան (դեկտեմբերի 29, 1935(1935-12-29), Երևան, Հայկական ԽՍՀ, ԱԽՖՍՀ, ԽՍՀՄ - նոյեմբերի 27, 2014(2014-11-27), Երևան, Հայաստան),  հայազգի  խորհրդային ըմբիշ և հունահռոմեական ըմբշամարտի մարզիչ։ ԽՍՀՄ սպորտի վարպետ (1956)։


== Կարիերա ==
Հարություն Խաչատրյանը 1957 թվականին եղել է  Անդրկովկասի սպարտակիադայի և Մոլդովայի սպարտակիադայի խաղերի չեմպիոն։ Եղել է ՀԽՍՀ բազմակի չեմպիոն և առաջնությունների հաղթող, Խորհրդային Հայաստանի վաստակավոր մարզիչ(1969), ԽՍՀՄ վաստակավոր մարզիչ(1983)։ Եղել է ավելի քան 50 սպորտի վարպետների, միջազգային կարգի սպորտի վարպետների և ԽՍՀՄ-ի սպորտի վաստակավոր մարզիկների մարզիչ։ Համարվում է ԽՍՀՄ-ի չեմպիոնների անձնական մարզիչ, այդ թվում նաև Օլիմպիական խաղերի մրցանակակիրներ  Ա․ Կոտիկյանի, Բենուր Փաշայանի, Ալֆրեդ Տեր-Մկրտչյանի, Ռոման Ամոյանի։ Մասնակցել է  ԽՍՀՄ հավաքականի միջազգային մրցաշարերի մարզումներին։
2012 թվականին Հարություն Խաչատրյանի անունով է կոչվել  Երևանի «Դինամո» մարզական ընկերության ըմբշամարտի մարզադահլիճը։
2015 թվականից Ա. Խաչատրյանի հիշատակին նվիրված մանկապատանեկան և երիտասարդական մրցաշարերն անցկացվում են Երևանում «Դինամո» մարզադահլիճում։


== Ծանոթագրություններ ==


== Գրականություն ==
Черневич Г.Л. 50 лет «Динамо».— М.: Физкультура и спорт, 1973г. — стр.305  —  352 с.
Есаян Р.М. «50 лет "Динамо" Армении». — изд.«Айастан», Ереван 1977 г. — стр.94 — 152 с.


== Աղբյուրներ ==
Памяти наставника
Միքայել Մուրադյան

Անվան այլ կիրառումների համար տե՛ս՝ Միքայել Մուրադյան (այլ կիրառումներ)Միքայել Արտեմի Մուրադյան (մայիսի 5, 1921(1921-05-05), Հադրութ, Ադրբեջան - փետրվարի 18, 1993(1993-02-18), Երևան, Հայաստան), հայ գեներալ-մայոր (1965 թվական)։ ԽՄԿԿ անդամ 1944 թվականից։


== Կենսագրություն ==
Միքայել Մուրադյանը ծնվել է 1921 թվականի մայիսի 5-ին ԼՂԻՄ Հադրութի շրջանի Հադրութ գյուղում։ Ավարտել է Բաքվի ռազմահետևակային ուսումնարանը (1941 թվական), Մ․ Վ․ Ֆրունզեի անվան ռազմական ակադեմիան (1951 թվական)։ 1941 թվականի դեկտեմբերից մաս նակցել է Հայրենական մեծ պատերազմին, ծանր վիրավորվել Տագանրոգի համար մղված մարտերում։ 1943 թվականից, որպես գումարտակի հրամանատար, ապա հրաձգային գնդի հրամանատարի պաշտոնակատար, մարտնչել է Թամանյան 89-րդ հայկական դիվիզիայի կազմում, Կովկասի նախալեռներից հասել մինչև Բեռլին։ Ետպատերազմյան տարիներին հրամանատարական պաշտոններ է վարել տարբեր ռազմական օկրուգներում։ 1961—1980 թվականներին եղել է ՀԽՍՀ քաղաքացիական պաշտպանության շտաբի պետ, 1990-1991 թվականներին՝ «Դիզակ» հայրենակցական միության հիմնադիր-նախագահ։
1988-1993 թվականներին ԼՂՀ Հադրութի շրջան է առաքել սննդամթերք, մասնակցել կամավորական ջոկատի կազմավորմանը, Հադրութի շրջանի գյուղերի միջև ռազմավարական նշանակության ճանապարհի («Փրկության ճանապարհ») շինարարությանը, Հադրութ-Ստեփանակերտ-Երևան հեռախոսային կապի ստեղծմանը, ՀՀ-ում բռնագաղթած հադրութցիների տեղավորմանը, վիրավոր ազատամարտիկների բուժսպասարկման կազմակերպման աշխատանքներին։


== Պարգևներ ==
Պարգևատրվել է Կարմիր դրոշի, Կարմիր աստղի 2, Հայրենական պատերազմի I և II աստիճանի շքանշաններով։


== Գրականություն ==
էսասապետյան Ռ., Գեներալի ուղին, Ե., 2003։
Շքամուտք

Շքամուտք կամ Պորտալ (լատիներեն՝ porta - դուռ, մուտք, դարպաս), հատկապես մեծ շինության, տաճարի կամ ապարանքի ճարտարապետորեն ձևավորված մուտքի բացվածք։ Բացվածքի շուրջը շինության պատի մակերեսը կարող է հարդարված լինել հասարակ շինարարական նյութերով կամ զարդարված քանդակներով, որմնախորշերով, սյուներով և արձաններով։


== Պատմական ակնարկ ==
Հին Եգիպտոսին և անտիկ շրջանի հունա-հռոմեական ճարտարապետությանն առավել բնորոշ են պարզ հարդարանքով շքամուտքերը, Միջագետքին՝ կամարակապ, Մերձավոր և Միջին Արևելքին՝ պեշտակ տիպի շքամուտքերը։ 11-րդ դարից ռոմանական, գոթական և ռուսական ճարտարապետություններում տարածում են գտել կամարակապ հեռանկարային շքամուտքերը։ Վերածննդի և բարոկկոյի շրջանում մշակվել են շքամուտքեր, որմնամույթերով և սյուներով, որոնք կրում են անտաբլիմենտ կամ՝ ճակտոն։


== Շքամուտքը հայկական ճարտարապետությունում ==
Հայկական ճարտարապետության մեջ կառույցի ձևավորման կարևոր մասն է կազմում շքամուտքը։ Նա կիրառվել է հարդարման բազմաթիվ ձևերով՝ բուսական, երկրաչափական, գունավոր քարերով տարբեր եկրաչափական դրվագումներ, պատկերային բարձրաքանդակներ։ Միջնադարում տարածված է եղել հարդարման յոթ տեսակ, ընդ որում հարդարման մոտիվները երբեք չեն կրկնվում։


=== 4-ից 7-րդ դարեր ===
4-ից 7-րդ դարերում տարածված է եղել շքամուտքի երկու հիմնական ձև։


== Աղբյուրներ ==
Ախտա (գյուղ, Կուշնարենկովսկի շրջան)

Անվան այլ կիրառումների համար տե՛ս՝ Ախտա (այլ կիրառումներ)Ախտա (ռուս.՝ Ахта, բաշկիրերեն՝ Ахта), գյուղ Ռուսաստանի Բաշկորտոստան հանրապետության Կուշնարենկովսկի շրջանի կազմում։
Բնակչությունը 2009 թվականին գրանցված տվյալներով կազմում էր 85 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պանինի

Պանինի, (լատ.՝ Pāṇini, մ․թ․ա․ 5—4 դարերուն) հին հնդկական լեզվաբան։ Լեզվաբանության հիմնադիրներից մեկը, որը կռահել է կառուցվածքային լեզվաբանության, իմաստաբանության տրամաբանության ժամանակակից գաղափարները։
Սովորել է Տաքսիլա քաղաքում, որն ունեցել է լեզվաբանական հարուստ ավանդույթներ։ Պատկանել է հին հնդկական դասական քերականների հս․ դպրոցին։ Հին հնդկերենի առաջին նորմատիվ քերականության՝ «Ատադհյայի»֊ի («Astādhyāyl»—«Ութնամատյան») հեղինակն է։ Աշխատությունը բաղկացած է ութ գրքից և ներառնում է մոտ 4000 կանոն («սուտրա»)։ Պանինիի քերականությունը էմպիրիկ-նկարագրական է։ Կանոնների մեջ տրվում է վեդաների լեզվի (սանսկրիտի համեմատությամբ) և սանսկրիտի (մասնակիորեն) հնչյունաբանությունը, ձևաբանությունը, բառակազմությունը և շարահյուսությունը։
Այս աշխատությունը լեզվի համակարգային նկարագրության առաջին նմուշն Է։ Պանինի կիրառում է քերականական այս կամ այն երևույթը հատուկ տառերով նշանակելու սկզբունքը, որով մոտենում է քննության մաթեմատիկացմանը։ Հին հնդկական լեզվաբաններ Կատյայանան (մ․թ․ա․ 3-րդ դար) և Պատանջալին (մ․թ․ա․ 2-րդ դար) ստեղծեցին երկեր, որոնցում մեկնաբանվեցին Պանինիի քերականության կանոնները։ ժամանակակից լեզվաբանության մեջ գոյություն ունի գիտության հատուկ բնագավառ՝ պանինիագիտությունը։ Պանինիի «Ութնամատյանը» թարգմանվել է աշխարհի շատ լեզուներով։


== Ծանոթագրություններ ==
Սայաթ Զաման

Զաման (իսկական անունը՝ Զամանյան Սայաթ, հոկտեմբերի 22, 1972(1972-10-22)), դաշնակահար։


== Կենսագրություն ==
Ավարտել է Քյոլնի բարձրագույն երաժշտական դպրոցը։ Երկացանկում՝ Յոհան Սեբաստիան Բախի պրելյուդները, ֆուգաները, Լյուդվիգ վան Բեթհովենի սոնատները, Ֆրեդերիկ Շոպենի էտյուդները, մազուրկաները, վալսերը, նոկտյուռնները, Կարլ Վեբերի, Ֆերենց Լիստի, Կլոդ Դեբյուսիի, Սերգեյ Ռախմանինովի, Կոմիտասի, Արամ Խաչատրյանի, Առնո Բաբաջանյանի, Լորիս Ճգնավորյանի, Ռ. Անդրիասյանի, Հ. Ստեփանյանի և ուրիշ ստեղծագործություններից։ 
Հեղինակ է 2 ֆուգայի, կոնցերտի՝ 2 դաշնամուրի և սիմֆոնիկ նվագախմբի համար, որտեղ նկատելի են հայ երաժշտության ավանդույթները։ 
1993 թվականին մենահամերգներով հանդես է եկել Երևանում (ընդարձակ երկացանկով), 1996 թվականին՝ Հայաստանի ֆիլհարմոնիկ նվագախմբի հետ (դիրիժոր՝ Մ. Ավետիսյան)։ 
Եվրոպայի երիտասարդ դաշնակահարների մրցույթի (1987 թվական, Ֆրանկֆուրտ) դափնեկիր։
Գրանդ Այլ շրջան (Վերմոնտ)

Գրանդ Այլ շրջան (անգլ.՝ Grand Isle County), ԱՄՆ Վերմոնտ նահանգի 14 վարչական միավորներից մեկը։ Ընդհանուր տարածությունը 215 կմ² է, բնակչությունը՝ 6,970 մարդ (2010 թ. տվյալներով)։ Շրջկենտրոնն է Նորթ Հիրո բնակավայրը։ Կազմավորվել է 1802 թ.։
Կաղապար:Վերմոնտ
Դիդի Խուրվալեթի

Դիդի Խուրվալեթի (վրաց.՝ დიდი ხურვალეთი), գյուղ Վրաստանում։ Գտնվում է Շիդա Քարթլի մարզի Գորիի շրջանում։


== Դիրք ==
Գտնվում է ծովի մակարդակից 810 մետր բարձրության վրա։ Շրջկենտրոն Գորիից հեռու է 21 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 352 մարդ։


== Ծանոթագրություններ ==
Սոովիկու

Սոովիկու (էստ․՝ Sooviku), գյուղ Էստոնիայի Վիլյանդիմաա նահանգի Տառվաստու շրջանում։
2011 թվականի տվյալներով գյուղում բնակվում էր 34 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Մեթյու Լյուիս

Անվան այլ կիրառումների համար տե՛ս՝ Մեթյու Լյուիս (այլ կիրառումներ)Մեթյու Լյուիսը (անգլ.՝ Matthew Lewis, հունիսի 27, 1989(1989-06-27), Լիդս, Արևմտյան Յորքշիր, Անգլիա, Միացյալ Թագավորություն), անգլիացի դերասան, ով առավել հայտնի է դարձել՝ նկարահանվելով Նևիլ Լոնգբաթմի դերում՝ Հարրի Փոթթերի մասին պատմող ֆիլմերում։ Ծնվել է Մեծ Բրիտանիայի Լիդս քաղաքում, դերասանների ընտանիքում։ Վերջին անգամ խաղացել է Հարրի Փոթերը և մահվան պարգևները և Հարրի Փոթերը և Մահվան պարգևները. մաս 2 ֆիլմերում։ Մեթյուն ռեգբիի մեծ սիրահար է։


== Կենսագրություն ==
Ծնվել է Լիդսում (Վեսթ Յորքշիր), մանկությունն ու պատանեկությունն անցկացրել մերձակա Հորսֆորտ ավանում։ Ադրիան Լյուիսի և Լինդա Նիդհեմի որդին է։ Ընտանիքուում կրտսեր երեխան էր։ Ունի երկու եղբայր՝Քրիս Լյուիսը և դերասան Էնթոնի Լյուիսը։ Հաճախել է Մենսթոնի Սուրբ Մարիամի անվան կաթոլիկ կամավոր ակադեմիայի (St Mary's Menston Catholic Voluntary Academy) պարապմունքներին։ Դերակատարումներով հանդես է եկել՝ սկսած հինգ տարեկանից։


=== Կարիերա ===
Առաջին դերը նա ստացել է 5 տարեկանում, խաղալով «Some Kind of Life» հեռուստասերիալում՝ 1995 թվականին։ Սակայն հայտնիությունը ձեռք է բերել «Հարրի Փոթեր» ֆիլմում, որտեղ նա բոլոր ֆիլմերում խաղացել է Նևիլ Լոնգբոթոմ դերը։
2012 թվականին Ջեյմի դերով նա խաղացել է «Syndicate»-ի հինգ սերիաներում, որը ցուցադրվել է «BBC One»-ով։
2013 թվականին խաղացել է լրագրողի դեր՝ «Հրուշակեղենի խանութ» ֆիլմում։
«Wasteland» ֆիլմում խաղացել է Դոդդայի դերը։


=== Անձնական կյանքը ===
Լյուիսը համարվում է ռեգբիի սիրահար և երկրպագու։
WBEZ-ին տրված հարցազրույցում Լյուիսը պատմել է իր և 11 թվի կապի մասին, և պարզ է դարձել, որ «Հարրի Փոթեր» ֆիլմում իր դերը նա ստացել է հենց 11 տարեկանում։ Դրա ոգեշնչմամբ նա 11 թիվը դաջել է իր աջ ձեռքին, և նա բազմաթիվ հագուստներ ունի, որոնց վրա գրված է 11 թիվը։


== Ծանոթագրություններ ==
Գիծ B (Հռոմ)

Գիծ B (իտալերեն՝ Linea B)՝ Հռոմի մետրոպոլիտենի գծերից մեկը։ Քաղաքը հատում է հյուսիս-արևելքից դեպի հարավ-արևմուտք և ներառում է 22 կայարան։ Վերջին կայարաններն են՝ «Ռեբիբբիա»-ն և «Լաուրենտինա»-ն։ Նշանակվում է կապույտով։ Դեպի Գիծ A գնացքափոխումը «Տերմինի» կայարանի վրա է։


== Նկարագրություն ==
Գիծը սկսում է աշխատանքն առավոտվա 05:30-ից և ավարտում է 23:30-ին։ 2008 թվականի հունվարի 18-ից ուրբաթի լույս շաբաթվա գիշերը գիծն աշխատում է մինչև 1:30։ Օրվա ընթացքում B գծի վրա տեղի են ունենում 377 փոխադրում։ Տարեկան գծից օգտվում են 109,5 մլն մարդ։


== Պատմություն ==
Չնայած իր անվանը, գիծը Հռոմում առաջինն է։ Այն հատում է քաղաքը հյուսիս-արևելքից դեպի հարավ-արևմուտք և ներառում է 22 կայարան։ Վերջիններն են «Ռեբիբբիա»-ն, «Լաուրենտինա»-ն և «Յոնիո»-ն։
Գծի նախագծումը սկսվել էր 30-ականներին, երբ ֆաշիստական կառավարությունը հնար էր փնտրում Տերմինի կայարանը և քաղաքի հարավում նոր շրջանը կապել, որտեղ նախագծվում էր համաշխարհային ցուցահանդեսի համար համալիրի շինարարություն, որը պետք է անցկացվեր քաղաքում 1942 թվականին, բայց տեղի չունեցավ Իտալիայի Երկրորդ համաշխարհային պատերազմին միանալու պատճառով։ Աշխատանքները դադարեցվել էին, բայց «Տերմինի» և «Պիրամիդե» կայարանների միջև թունելների մեծ մասը ավարտված էր և օգտագործվում էր որպես ռումբերից պաշտպանվելու վայր։
Աշխատանքները վերսկսվեցին 1948 թվականին, նախկին ցուցահանդեսային համալիրի վերակառուցման (որպես բնակելի թաղամաս) հետ։ Պաշտոնական բացումը տեղի ունեցավ 1955 թվականի փետրվարի 9-ին։
1990 թվականին գիծը երկարացվել էր «Տերմինի»-ից մինչև «Ռեբիբբիա» կայարանը։
2012 թվականին քաղաքի հյուսիս-արևելքում բացվել էր B գծից ճյուղավորություն «Բոլոնիա» կայարանից մինչև «Կոնկա դ’Օրո»։ Ներկա պահին գիծն երկարացված է մինչև «Յոնիո» կայարանը։


== Աղբյուրներ ==
Линия B Archived 2009-12-06 at the Wayback Machine. на сайте оператора Римского метро(իտալ.)
Статистические данные о линии Би Archived 2009-08-21 at the Wayback Machine.(իտալ.)


== Տես նաև ==
Հռոմի մետրոպոլիտեն
Գիծ A (Հռոմ)
Եկատերինովսկի (Ադըղեա)

Անվան այլ կիրառումների համար տե՛ս՝ ԵկատերինովսկիԵկատերինովսկի (ռուս.՝ Екатериновский, ադըղե.՝ Екатериновскэр), խուտոր Ռուսաստանի Դաշնության Ադըղեայի Հանրապետության Գիագինսկայայի շրջանի կազմում։


== Բնակչություն ==
Բնակչության թիվը կազմում է 143 (2019) մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բաքու-Թբիլիսի-Ջեյհան նավթամուղ

Բաքու-Թբիլիսի-Ջեյհան նավթամուղը (երբեմն կրճատված իբրև ԲԹՋ նավթամուղ) 1768 կմ ընդհանուր երկարության խողովակաշար է՝ Կասպից ծովից մինչև Միջերկրական ծով։ Նավթամուղը Ադրբեջանի մայրաքաղաք Բաքուն Վրաստանի մայրաքաղաք Թբիլիսիի միջոցով միացնում է Թուրքիայի հարավարևելյան նավահանգիստ Ջեյհանին։ Այն աշխարհի երկրորդ ամենաերկար նավթամուղն է՝ Դրուժբա նավթամուղից հետո, և գործարկվում է անգլիական Բրիթիշ Փեթրոլիում կամ ԲիՓի (անգլերեն՝ BP) ընկերության կողմից։
Առաջին փոխադրված նավթը 2005 թվականի մայիսի 10-ից Բաքվից հասել է Ջեյհան 2006 թվականին մայիսի 28-ին։ Նավթամուղի կառուցումն արժեցել է 4 միլիարդ ԱՄՆ դոլար։ Երբ նավթամուղն սկսեց ամբողջ հզորությամբ նավթ փոխադրել, Ադրբեջանը մոտ 20 միլիարդ ԱՄՆ դոլար եկամուտի առջև կանգնեց, որն սկզբնական տարիներում ավելին էր ռեկորդային նավթային գների պատճառով։
Հայաստանի սահմանը փակ է Թուրքիայի և Ադրբեջանի հետ Արցախի պատերազմի և Հայոց Ցեղասպանության չլուծված հարցերի վրայից։ Այս պատճառներով, Հայաստանը դիտմամբ դուրս է թողնվել ԲԹՋ նավթամուղի ճանապարհից՝ երկիրը մեկուսացնելու նպատակով։


== Բաժնետերերը ==

Խողովակաշարի սեփականատերն է 11 էներգետիկ ընկերություն միավորող և BP ընկերության կողմից կառավարվող կոնսորցիումը։
Բաժնետերերն են՝

BP (Միացյալ Թագավորություն)։ 30.1%
Ադրբեջանի պետական նավթային ընկերություն (SOCAR) (Ադրբեջան)։ 25.00%
Chevron (ԱՄՆ)։ 8.90%
StatoilHydro (Նորվեգիա)։ 8.71%
Türkiye Petrolleri Anonim Ortaklığı (TPAO) (Թուրքիա)։ 6.53%
Eni/Agip (Իտալիա)։ 5.00%
Total (Ֆրանսիա)։ 5.0%
Itochu (Ճապոնիա)։ 3.4%
Inpex (Ճապոնիա)։ 2.50%
ConocoPhillips (ԱՄՆ)։ 2.50%
Hess Corporation (ԱՄՆ) 2.36%


== Աղբյուրներ ==


== Տես նաև ==
Ադրբեջանի նավթը
Բաքու-Սուփսա նավթամուղ
Բաքու-Նովոռոսիյսկ նավթամուղ
Չարենցավանի պատմության և մշակույթի անշարժ հուշարձանների ցանկ (Կոտայքի մարզ)

Այս հոդվածը ներկայացնում է Կոտայքի մարզի Չարենցավան քաղաքի պատմության և մշակույթի հուշարձանների ցանկը, որը 2002 թ. հաստատվել է Հայաստանի կառավարության կողմից։ Ցանկում ներառված է ընդամենը 4 հուշարձան (4 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Իտաբիրա

Իտաբիրա (պորտ.՝  Itabira),համայնք Բրազիլիայում՝ Մինաս Ժերայս նահանգի կազմում։ Գտնվում է Մինաս Ժերայս նահանգի հարավարևմտյան մասում։ Բնակչությունը կազմում է 107 721 մարդ՝ 2006 թվականի տվյալներով։ Գրավում է 1 256,496 կմ2 տարածք։


== Պատմություն ==
Քաղաքը հիմնադրվել է 1848 թվական-ին։


== Վիճակագրություն ==
Համախառն ներքին արդյունքը, 2006 թվականի դրությամբ, կազմում է՝ 1 538 727 169,00ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2006 թվականի դրությամբ, կազմում է՝ 14 879,87 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,800 (տվյալները ՄԱԿ-ի զարգացման ծրագրի)։
Սոշնիկի (գյուղ, Ոիչուգսկի շրջան)

Սոշնիկի (ռուս.՝ Сошники), գյուղ Ռուսաստանի Իվանովոյի մարզի Ոիչուգսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Փոխանցման կառավարման հաղորդակարգ

Փոխանցման կառավարման հաղորդակարգ (անգլ.՝ Transmission Control Protocol, TCP), համացանցի հիմնական հաղորդակարգերից մեկը, այնքան հիմնարար, որ հաճախ հաղորդակարգերի ողջ հավաքածուն անվանվում է TCP/IP։
Նախատեսված է TCP/IP-ի ցանցերի և ենթացանցերի տվյալների տեղափոխման վերահսկման համար (RFC 793)։ TCP-ն գտնվում է TCP/IP տեղափոխման մակարդակում։
TCP օգտագործվում է այն ժամանակ, երբ հարկ է լինում ինֆորմացիան փոխանցել առանց կորուստների։ Կիրառական պրոցեսները TCP-ի հետ աշխատում են հատուկ պորտերի միջոցով։ Օրինակ TELNET սերվերը օգտագործում է 23 պորտը։ TELNET օգտագործողը կստանա սերվերից ծառայություն, եթե միացում հաստատի TCP հաղորդակարգով 23 պորտով համապատասխան սարքին։


== Աշխատանք ==
TCP հաղորդակարգը մեծ ծավալով տեղեկությունը փոխանցում է, այն բաժանելով ավելի փոքր մասերի՝ փաթեթների։ Բաժանված մասերը համարակալվում են՝ հետագայում վերականգման համար։ Այդ համարակալումը տվյալների հետ միասին ուղարկելու համար, այն ամեն մի կտորը տեղավորում է համապատասխան շապիկով ծրարում, որի մեջ պահվում է համապատասխան ինֆորմացիան։ Ստացված TCP-փաթեթը տեղավորվում է IP-ծրարի մեջ, որից էլ ստացվում է IP-փաթեթ։
Ընդունողը ստանալուց հետո բացում է IP-ծրարները և տեսնում է TCP-ծրարները, որոնք էլ իրենց հերթին բացում և տեղավորում են կտորները՝ համապատասխան հաջորդականությամբ համապատասխան տեղում։ Եթե ինչ-որ բան բացակայում է, այն պահանջում է այդ կտորը նորից ուղարկել։ Այսքանից հետո ինֆորմացիան հավաքվում է համապատասխան հերթականությամբ և ամբողջովին վերականգնվում է ու պատրաստ է լինում ծրագրին փոխանցելու համար։


== Առանձնահատկություններ ==
TCP պրոտոկոլը ունի մի քանի առանձնահատկությունների, որոնք չունեն այլ տրանսպորտային կամ ցանցային պրոտոկոլները, ինչպիսին օրինակ UDP կամ IP են՝

Բացահայտ ու հաստատումով ինիցիալիզացիա և միացման ավարտ
Առանց ընդօրինակման տվյալների ապահով փոխանցում
Հոսքի վերահսկում
Ծանրաբեռնվածությունից խուսափումԱյս առանձնահատկությունների շնորհիվ TCP պրոտոկոլի իրականացումը ավելի դժվար է քան UDP (RFC 768) կամ IP (RFC 791)։
Հաղորդակարգերի բազմամակարդակային ճարտարապետությունում TCP-ն գտնվում է IP հաղորդակարգից ավելի բարձր մակարդակում, ինչը ապահովվում է TCP-ի տվյալների փոխանցման ու ընդունման ուղղին։
Ճարխու

Ճարխու, գյուղ Արևմտյան Հայաստանում, Բիթլիսի վիլայեթի Գենջի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Գարկուշա (ավան)

Գարկուշա (ռուս.՝ Гаркуша), գյուղական ավան Ռուսաստանի Դաշնության Կրասնոդարի երկրամասի Տեմրյուկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դեպի անհունը

Դեպի անհունը, Հովհաննես Թումանյանի պոեմներից։ Գրել է 1890-ական թվականների առաջին կեսին։


== Պատմություն ==
«Դեպի անհունը» պոեմը Թումանյանը սկսել է գրել 1890-ական թվականների առաջին կեսին։ Պոեմի առաջին տարբերակը ավարտվել է 1894 թվականին, այդ իսկ պատճառով բոլոր հրատարակությունների մեջ նշվել է 1894 թվականը։ Ըստ պահպանված տվյալների՝  պոեմի գրության տարբեր փուլերում այն ունեցել է տարբեր վերնագրեր՝ «Կենդանի թաղվածը», «Ճերմակ աղավնի», «Սրհար Խավարի մեջ» «Դեպի մութը»։
Թումանյանը սկզբնապես ծրագրել էր այս պոեմում ներկայացնել նահապետական աշխարհի հետամնաց բարքերի ու պատկերացումների դրսևորումներից մեկը՝ լեթարգիկ քնի մեջ ընկած մարդկանց մահացած համարելու և կենդանի թաղելու սոսկալի երևույթը։


== Ծանոթագրություններ ==
Սոխորդի կռիվներ

Սոխորդի կռիվներ 1895 և 1897 թվականներին, ինքնապաշտպանական մարտեր 1894 - 1896 թվականների կոտորածների շրջանում։ Իրականացնելով իրենց ջարդարար, քաղաքականությունը՝ թուրք զինված ուժերը փորձել են հաշվեհարդար տեսնել Խլաթի հայկական գյուղերի բնակչության հետ։ 1895 թվականի ամռանը առաջինը հարձակման է ենթարկվել Սոխորդ գյուղը, որի ինքնապաշտպանությունը ղեկավարել է Աղբյուր Սերոբը։ Բարձրացնելով պաշտպանական ամրություններ՝ բնակիչները դիրքեր են գրավել, իսկ Սերոբն իր ֆիդայիներով դիրքավորվել է գյուղի գերեզմանոցի շրջանում և թիկունքից հարձակվել թուրք-քրդական ուժերի վրա։ Հայտնվելով աքցանի մեջ՝ թշնամին խուճապի է մատնվել և կորուստներ կրելով (7 զոհված, այդ թվում՝ քուրդ շեյխը, 40 գերի) փախուստի դիմել։ Կռիվն ավարտվել է հայերի հաղթանակով։
1897 թվականի հունվարի 28-ին թուրք-քրդական ուժերը նորից են հարձակվել Սոխորդի վրա։ 2000 հեծյալներ պաշարել են ֆիդայիներին։ Սերոբը կազմակերպել է դիմադրությունը և, հաշվի առնելով ուժերի խիստ անհավասարությունը, հմտորեն ճեղքել է թշնամու օղակն ու բարձրացել Նեմրութ սարը։ Թշնամին հետապնդել է, բայց բուքի և մառախուղի պայմաններում նրան չի հաջողվել գտնել Սերոբի հետքը, որը, հասնելով Նեմրութի գագաթը, այնտեղից իջել է Շամիրամ գյուղը։ Այս կռվից հետո առասպելներ են հյուսվել Սերոբի անձի շուրջը, նրան կոչել են Նեմրութի ասլան։
Ստրասբուրգի պատմական թանգարան

Ստրասբուրգի պատմական թանգարանը գտնվում է Ֆրանսիայի Էլզաս մարզի Ստորին Հռենոս գավառի Ստրասբուրգ քաղաքում։ Նվիրված է քաղաքի պատմական ժառանգությանը։ Գտնվում է Իլլ գետի ափին՝ Ստրասբուրգի մայր տաճարի և Կորբո հրապարակի միջև ընկած հատվածում։


== Պատմություն ==

Կառույցը հիմնադրվել է 1586-1588 թվականներին, որպես մսագործական խանութ։ Իսկ 1920 թվականին վերածվել է թանգարանի։ Այժմ գրանցված է Ֆրանսիայի պատմական հուշարձանների ցանկում։

Քսան տարի շարունակ թանգարանը փակ է մնացել, որպեսզի վերանորոգվի։ Հուլիսի 30–ին, 2007 թ․, թանգարանը կրկին բացեց իր դռները՝ ցուցադրելու Ստրասբուրգի պատմության առաջին դրվագը՝ քաղաքակրթության առաջին հետքերից մինչև 1800 թ․ ընկած հատվածը։ Երկրորդ դրվագը ցուցադրվեց 2013 թ․–ի նոյեմբերի 16 –ին․ այն ներառում էր Նապոլեոնի տարիներից մինչև մեր օրերը ընկած ժամանակահատվածը։ Այսինքն արդեն 2013 թ․–ից ի վեր թանգարանը լիարժեք բացված է և հասանելի այցելուների համար։
Թանգարանը ներկայացնում է Ստրասբուրգի քաղաքական, տնտեսական և սոցիալական պատմությունը՝ ռազմական սարքերի, տարազների, գեղանկարչական ստեղծագործությունների, նկարների, քանդակների և այլ իրերի միջոցով։ Հավաքածուները հիմնականում գալիս են Միջնադարից և 18-րդ դարից։
200,000 իրերից, որոնք թանգարանն ունի, միայն 1,650 են ցուցադրված։ Դրանցից ամենանշանավորը  1727 թ․–ի Ստրասբուրգ քաղաքի մանրապատկերն է։ Սա քաղաքի և անմիջական շրջակայքի պատկերազարդում է՝ 1/600 մասշտաբով, որը գրավում է 80 մ² տարածք։


== Մուտքը ==
Ստրասբուրգ քաղաքի համար 10 ավտոբուսով՝ Corbeau կանգառ․
Ստրասբուրգի տրամվայի Ա կամ Դ համարներով՝ Porte de l'Hôpital կանգառ։


== Ծանոթագրություններ ==


== Գրքեր ==
Ժան–Պիեր Քլայն, Ստրասբուրգի պատմական թանգարան․ Ստրասբուրգի թանգարանները (Le Musée historique de Strasbourg, Musées de Strasbourg), 1980, էջ 122․
Ադոլֆ Ռիֆ, Ստրասբուրգ քաղաքի պատմական թանգարանի զենքերը(Les Armes d’honneur du musée historique de la ville de Strasbourg), 1948, էջ 16․
Ստրասբուրգ քաղաքի պատմական թանգարանի հավաքածուները․ ազատ քաղաքից հողափոխական քաղաք(Les Collections du musée historique de la ville de Strasbourg : de la ville libre à la ville révolutionnaire), 2008․
Բերնադետ Շնիցլեր, Ստրասբուրգի թանգարանների պատմություն (Histoire des musées de Strasbourg), 2009 էջ 254


== Արտաքին հղումներ ==
https://www.musees.strasbourg.eu/musee-historique, Ստրասբուրգ քաղաքի պաշտոնական կայք (ֆրանսերենով)
Zimzalabim

Zimzalabim - (անգլ.՝ 짐살라빔, Jimsallabim), հարավկորեական գըրլ բենդ Red Velvet-ի երգը։ Այն թողարկվել է 2019 թվականի հունիսի 19-ին` SM Entertainment ընկերության կողմից։ Համարվում է իրենց The ReVe Festival: Day 1 մինի ալբոմի գլխավոր սինգլը։


== Հաղթանակներ ==


=== Երաժշտական ծրագրեր ===


== Չարթեր ==


== Ծանոթագրություններ ==
Մարմոլադա

Մարմոլադա (իտալերեն՝ Marmolada, լատ.՝ Marmoleda), լեռ Իտալիայի հյուսիս-արևելքում (Տրենտոյից արևելք), Դոլոմիտյան Ալպերի ամենաբարձր կետը։ Սա լեռնաշղթայի մի մասն է, որը ձգվում է արևմուտքից դեպի արևելք։ Արևմուտքում լեռը կիսվում է հսկա գոգավորություններով՝ կազմելով մի քանի կիլոմետր երկարությամբ քարե պատ։ Հյուսիսում թեք սառցադաշտ է (իտալերեն՝ Ghiacciaio della Marmolada):
Մարմոլադան միակ լեռնազանգվածն է Դոլոմիտներում, որի հյուսիսային լանջերին մնացել է մեծ սառցադաշտ։ Լեռը գտնվում է հյուսիսից` Սելա լեռնազանգվածի, և հարավից` Պալե դի Սան Մարտինոյի միջև։ Մարմոլադայի գագաթը բնական սահման է Իտալիայի երկու շրջանների՝ Տրենտինո Ալտո Ադիջեի և Վենետոյի միջև։
Առաջին համաշխարհային պատերազմի ժամանակ ավստրո-հունգարացի զինվորները Մարմոլադայի սառցադաշտում կառուցեցին 8 կիլոմետր երկարությամբ թունելներ։ Նրանց նպատակն էր Մարմոլադայով հասնել իտալական դիրքերին՝ առանց թշնամու կողմից հրետակոծվելու։ «Սառցե քաղաքը» կառուցվել է 11 ամիսների ընթացքում՝ 1916 թվականի մայիսից մինչև 1917 թվականի ապրիլ ամիսը։ Ներսում կային սենյակներ, ճաշարաններ և զինամթերքի պահեստներ։ Այս «քաղաքի» գոյության հիմնական խնդիրը սառցադաշտի շարժումն էր։ 1918 թվականին «Սառցե քաղաքն» ամբողջովին անհետացավ։
Մարմոլադան լեռնադահուկային կենտրոն է, հեծանվավազքի և զբոսաշրջության վայր։ Այն ծածկված է վերհան մեքենաների և լեռնադահուկային ճանապարհների ցանցով։
2022 թվականի հուլիսի 3-ին ասռցադաշտը փլուզվել է, ինչը հանգեցրել է ավելի քան 200000 մ³ սառցաբեկորների սահքի։ Արդյունքում յոթ մարդ զոհվել է, ութ տուժած ծանր վիճակում հոսպիտալացվել է, իսկ առնվազն 13-ը անհետ կորել են ձնահյուսի տակ։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Summitpost.org
Peakware.com Archived 2010-02-14 at the Wayback Machine.
Զիլուպե

Զիլուպե (լատիշ․՝ Zilupe), քաղաք Լատվիայի արևելքում, վարչական կենտրոնը գտնվում է Զիլուպեսկիի շրջանում։ Գտնվում է Զիլուպե (Կապույտ) գետի վերին հոսանքում, Ռեզեկնե քաղաքից 55 կմ հեռավորության վրա, իսկ Ռուսաստանի սահմանի Պսկովի մարզից ՝ 3 կմ հեռավորության վրա։
Հիմնադրվել է 1900 թվականին, Մոսկվա - Վինդավա երկաթուղային կայարանի մոտ։ Խորհրդային տարիներին քաղաքը հայտնի է եղել մետաղական իրերի արտադրությամբ։ 1949 - 1959 թվականներին Զիլուպեն եղել է շրջանային թաղամասի կենտրոն , իսկ ավելի ուշ, մինչև 2009 թվականի հուլիսի 1-ը, քաղաքը մտել է Լուդզենսկիի շրջանի մեջ։


== Բնակչություն ==
Քաղաքում գերակշռում է ռուսական և ռուսալեզու բնակչությունը։ Վերջին տասնամյակների ընթացքում բնական անկման և միգրացիոն արտահոսքի պատճառով բնակչությունը խիստ նվազել է։

2001 թվական — 1965 մարդ
2002 թվական — 1956 մարդ
2004 թվական — 1890 մարդ2001 թվականի տվյալներով բնակչության էթնիկ կազմը՝ 
Ռուսներ 60 % (1179)
Լատինացիներ 18 % (254)
Բելառուսներ 12 % (236)
Այլ 10 % (118)2008 թվականի տվյալներով բնակչության էթնիկ կազմը՝ 
2011 թվականի տվյալներով բնակչության էթնիկ կազմը՝ 


== Տրանսպորտ ==


=== Ավտոճանապարհներ ===
Քաղաքում մի քանի հարյուր մետր հեռավորությամբ անցնում է Էկաբպիլս - Ռեզեկնե - Լուդզա ավտոմայրուղին։
Զիլուպե քաղաքի միջով ընթանում է տարածաշրջանային Զիլուպե - Շկյաունե - Էզերնիեկի ավտոճանապարհը։
Տեղական ավտոճանապարհների շրջանում հարկ է նշել Զիլուպե - Դիլանի - Կրիեվանդա և Զիլուպե - Պասիենե ավտոճանապարհները։


=== Ավտոբուսների գործունեություն ===
Զիլուպե քաղաքը չունի անմիջական ավտոբուսային հաղորդագրություններ Ռիգայի հետ։ Առկա է ընդամենը օրը մեկ անգամ մերձքաղաքային ավտոբուսային երթուղի Տերեխովո - Ռեզեկնե - Տերեխովո ։


=== Երկաթուղային տրանսպորտ ===
Զիլուպե կայանը ամենօրյա Ռիգա - Զիլուպե ուղևորատար երթուղային վերջնական կայանն է և Ռիգա - Մոսկվա միջազգային գնացքների շարքում։


== Ծանոթագրություններ ==


== Արտաքին հղումներ ==
Официальная страница г. Зилупе с некоторой информацией на русском языке Archived 2007-02-17 at the Wayback Machine.
Официальный сайт Зилупского края(լատիշերեն)Информация о Зилупе на туристическом портале mesta.lv(ռուս.)
Информация о Зилупе в топонимической базе данных(լատիշերեն)
Ֆրանկ (այլ կիրառումներ)

Ֆրանկ անվանումը կարող է վերաբերել՝

Ֆրանկ (անձնանուն) - անուն
Ֆրանկ (դրամական միավոր) - եվրոպական մի շարք երկրների նախկին դրամական միավոր
Ֆրանկ (Հալեպի նահանգ) - գյուղ Արևմտյան Հայաստանում, Կիլիկիայի Հալեպի նահանգում
Ֆրանկ (Պելյանի նահանգ) - գյուղ Արևմտյան Հայաստանում, Կիլիկիայի Պելյանի գավառակում
(2824) Ֆրանկ - աստերոիդների հիմնական գոտու աստերոիդ
Lord’s Cricket Ground

Lord’s Cricket Ground (ինչպես նաև Lord’s), կրիկետի համար նախատեսված մարզադաշտ Լոնդոնում, որտեղ տեղի են ունենում Անգլիայի կրիկետի առաջնության կարևոր հանդիպումները։ Մարզադաշտը անվանվել է ի պատիվ հիմնադիր Թոմաս Լորդի։ Այս մարզադաշտը հաճախ անվանում են նաև «կրիկետի տուն»։ Ինչպես նաև մարզադաշտում է գտնվում աշխարհում ամենահին սպորտային խաղերի թանգարանը ։


== Ծանոթագրություններ ==
Լեսոզավոդսկի (գյուղ, Կանդալակշսկի շրջան)

Լեսոզավոդսկի (ռուս.՝ Лесозаводский), գյուղ Ռուսաստանի, Մուրմանսկի մարզի Կանդալակշսկի շրջանի կազմում։
Բնակչությունը 2010 թվականին գրանցված տվյալներով կազմում էր 391 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ախվեն

Ախվեն (ռուս.՝ Ахвен), գետ Ռուսաստանում, հոսում է Կարելական ինքնավար հանրապետությունում և Կալևալսկի շրջանում։ Գետաբերանը տեղակայված է Վոյնիցա գետի ձախ ափին՝ 16 կմ հեռավորության վրա։ Գետի երկարությունը 14 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բարենցի Սպիտակ ծովի ավազանային շրջանին, գետի ջրատնտեսային տեղամասը՝ Կեմ գետի ակունքն է մինչև Յուշկոզերսկի հիդրոհանգույց, գետի ենթաավազանը բացակայում է։ Գետի գետային ավազանը Կոլսկի թերակղզին և Կարելիի, թափվում է Սպիտակ ծով։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 02020000812102000003182
Հիդրոլոգիական ուսումնասիրությունների կոդը - 102000318
Ավազանի կոդը - 02.02.00.008
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սուլաոյա

Սուլաոյա (էստ․՝ Sulaoja), գյուղ Էստոնիայի Պիլվամաա նահանգի Վալգյեռվե շրջանում։
2011 թվականի տվյալներով գյուղում բնակվում էր 38 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Պետրոս Մնացականյան

Պետրոս Մկրտչի Մնացականյան (կուսակցական ծածկանունը՝ Պիեր, 1867, Գանձակ - 1933, Բաքու), հայ բոլշևիկ հեղափոխական, Անդրկովկասում խորհրդային ռեժիմի հաստատման աջակից, ԽՄԿԿ անդամ (1905)։
1906 թվականից Բաքվում և Թիֆլիսում աշխատակցել է բոլշևիկյան թերթերին, կատարել կուսակցական հանձնարարություններ։ Բաքվում նրա լուսանկարչատունը եղել է բոլշևիկների ընդհատակյա հավաքատեղի։ Մուսավաթական Ադրբեջանի տարիներին Մնացականյանը Բաքվի ընդհատակյա բոլշևիկյան կոմիտեի ակտիվ անդամներից էր։ Կուսակցական աշխատանք է տարել նաև Լեռնային Ղարաբաղում։ Խորհրդային ռեժիմի հաստատումից հետո եղել է Բաքվի «Կոմունիստ» (հայերեն) թերթի խմբագրական կոլեգիայի անդամ։
Գուդաութա

Գուդուաթա (աբխ.՝ Гәдоуҭа, վրաց.՝ გუდაუთა), առողջարանային քաղաք (1926 թ-ից) Աբխազիայում, Սև ծովի ափին, Գուդաութի շրջանի վարչական կենտրոնը, ունի երկաթգծային կայարան Սուխումից հյուսիս-արևմուտքում 37 կմ, իսկ Գագրայից 43 կմ հեռավորության վրա։ Աբխազիայի հերոս-քաղաքն է։ Բնակչությունը՝ ▼8820 մարդ (2020)։


== Ծանոթագրություններ ==
Կանչ (բանաստեղծություն)

«Կանչ», Հովհաննես Թումանյանի բանաստեղծություններից՝ գրված 1891 թվականին։


== Պատմություն ==
Հովհաննես Թումանյանն այս բանաստեղծությունը գրել է 1891 թվականի փետրվարին։
Եղիշե Չարենցի անվան գրականությոան և արվեստի թանգարանի Թումանյանի ֆոնդի №21-ում պահվում է մեկ ինքնագիր՝ հանված «Մուրճ» ամսագրի արխիվից, որի վրա մակագրված էր՝ «Չթույլատրված», այս մակագրությունից կարելի էր ենթադրել որ «Մուրճ» ամսագրում տպագրությունն արգելել է գրաքննությունը։
Այս բանաստեղծությունն առաջին անգամ տպագրվել է Մոսկվայում՝ 1892 թվականին լույս տեսած Հովհաննես Թումանյանի բանաստեղծությունների երկրորդ հատորում (էջ 76-79), թվագրված՝ «1891 թվականի փետրվար», այնուհեև 1908 թվականին Բաքվում լույս տեսած Հովհաննես Թումանյանի գրքում (էջ 22-23), ապա՝ Երևանում 1940-1959 թվականին Հովհաննես Թումանյանի երկերի լիակատար ժողովածուի գիտական հրատարակության առաջին հատորում (էջ 62-63)։
Բանաստեղծությունը արտատպվել է 1908 թվականին Բաքվում լույս տեսած Հովհաննես Թումանյանի բանաստեղծություններ գրքից։
Այս բանաստեղծությունը Թումանյանի առաջին շրջանի լավագույն բանաստեղծություններից մեկն է, որը բարձր է գնահատվել ժամանակակիցների կողմից։ Այս մասին ունենք քիչ թվով վկայություն։ Օրինակ՝ մանկավարժ և գրաքննադատ Գրիգոր Վանցյանը 1883 թվականի ապրիլի 8-ին բանաստեղծին հղած նամակում գրում է. «Կանչը» ամեն տեղ ֆուրոտ է անում. «Это действительно высокохудожественное произведение». «Եթե Հովհաննես ջան, ուրիշ ոչ մի բան չգրեիր, այդ ստեղծագործությունդ բավական էր քեզ բանաստեղծի կոչմանը արժանացնելու։ Ունիս, այո՛, ուրիշ գեղեցիկ բաներ, ունիս և շատ թույլ բաներ, բայց «Կանչը», դա գլուխգործոցդ է դա մի գոհար է»:
«Կանչ» բանաստեղծության համընդհանուր ջերմ ընդունելության մասին են վկայում նաև Թումանյանի երբեմնի դասընկեր, Ներսիսյան դպրոցի ուսուցիչ Արամ Առաքելյանը, ինչպես նաև մանկավարժ թարգմանիչ Ջալալ Տեր-Գրիգորյանը։


== Ծանոթագրություններ ==
Good Girl Gone Bad

Good Girl Gone Bad, բարբադոսցի երգչուհի Ռիհաննայի երրորդ ալբոմը։ Ձայնագրվել է Def Jam ձայնագրման ստուդիայում և վաճառքի է հանվել 2007 թվականի մայիսի 30-ին։ Ալբոմում տեղ են գտել Christopher "Tricky" Stewart-ի, Evan Rogers-ի, Carl Sturken-ի, Ne-Yo-ի, StarGate-ի և Timbaland-ի ձայնագրած երգերը։
Ալբոմը դարձել է դեբյուտային U.S. Billboard 200-ի չարտերում գրավելով առաջին հորիզոնականը։ Հենց առաջին մեկ շաբաթվա ընթացքում վաճառվել է 162000 օրինակ։


== Երգացանկ ==


== Սինգլներ ==
"Umbrella" - մարտի 29, 2007
"Shut Up and Drive" - հունիսի 12, 2007
"Hate That I Love You" - օգոստոսի 21, 2007
"Don't Stop the Music" - սեպտեմբերի 7, 2007
"Take a Bow" - ապրիլի 15, 2008
"If I Never See Your Face Again" - մայիսի 8, 2008
"Disturbia" - հուլիսի 22, 2008
"Rehab" - հոկտեմբերի 6, 2008


== Հիթ-շքերթներ ==


== Հավաստագրումներ ==


== Թողարկման պատմություն ==


== Ծանոթագրություններ ==
Նիման (գետ)

Նիման  (ռուս.՝ Ниман ), գետ Ռուսաստանում, հոսում է Կոմի Հանրապետությունում։ Գետաբերանը գտնվում է Յորսա գետի ձախ ափին՝ 279 կմ հեռավորության վրա։ Գետի երկարությունը կազմում է 12 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը ստորին Ուսա, գետի գետային ավազանը Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300212103000078892
Կոդը ըստ հիդրոլոգիական հետազոտության (ՌԴ) — 103007889
Ավազանի կոդը — 03.05.03.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Feelings (երգ)

«Feelings», ամերիկյան Maroon 5 փոփ ռոք խմբի երգը։ Այն թողարկվել է 2015 թվականի սեպտեմբերի 14-ին՝ որպես խմբի «V» (2014) կոչվող հինգերորդ ստուդիական ալբոմի հինգերորդ սինգլ։ Երգը գրվել է Ադամ Լևինի, Shellback-ի և OzGo-ի կողմից։


== Նախապատմություն ==
«Feelings» երգը ընդգրկվել է խմբի «V» ալբոմում, որը վաճառքի է դուրս եկել 2014 թվականի օգոստոսին։ 2015 թվականի հուլիսին խումբը հայտարարեց, որ առաջիկայում «Feelings» երգը թողարկվելու է որպես սինգլ։ Այն՝ որպես այդ ալբոմի հինգերորդ սինգլ, թողարկվեց սեպտեմբերի 14-ին։ Սինգլի շապիկը, որի վրա պատկերված է կնոջ ոտքեր, համացանցում տեղադրվեց հոկտեմբերի 6-ին։


== Քննադատական արձագանքներ ==
Երգը հիմնականում դրական արձագանքներ է ստացել երաժշտական քննադատների կողմից։ «Billboard» ամսագիրը, «AbsolutePunk» կայքը և արաբական «The National» թերթը երգը համեմատել են բրիտանական Jamiroquai խմբի երգերի հետ։


== Հիթ-շքերթներ ==


== Ծանոթագրություններ ==


== Արտաքին հղումներ ==
Երգի տեքստը Archived 2015-10-02 at the Wayback Machine. MetroLyrics կայքում
Կորմարանշ ան Բյուժե

Կորմարանշ ան Բյուժե (ֆր.՝ Cormaranche-en-Bugey), համայնք Ֆրանսիայում, գտնվում է Ռոն Ալպեր մարզում, Էնի գավառում, մտնում է Օտվիլ Լոնեսի կազմի մեջ, կոմունայի օկրուգը՝ Բելլեն է։
INSEE կոդը՝ 01122։


== Աշխարհագրություն ==
Համայնքը գտնվում է 410 կիլոմետր հարավ-արևմտուք Փարիզից, 65 կլոմետր արևմուտք Լիոնից, 46 կիլոմետր հարավ-արևմուտք Բուրկ ան Բրեսից։
Համայանքը գտնվում է Սևրոն գետից հյուսիս, իսկ Սան Մորթ գետից արևելք։


== Կլիմա ==
Կլիման փոփոխական է, ձմռանը ցուրտ է, իսկ ամռանը տաք։ Անձրևներ հազվադեպ են լինում, հիմնականում ամռանը։


== Բնակչություն ==
Ըստ 2010 թվականի մարդահամարի, համայնքում ապրում է 558 մարդ։


== Ադմինիստրացիա ==


== Էկոնոմիկա ==
2010 թվականաի մարդահամարի արդյունքներով 558 մարդ ի վիճակ էր աշխատելու (15-64 տարեկան), 433 մարդ տնտեսապես ակտիվ էին, 155 մարդ աշխատունակ էին։ 433 աշխատունակ մարդկանցից աշխատում էին միայն 427-ը (243 տղամարդ, 184 կին), գործազուրկ էին 6 մարդ (3 տղամարդ, 3 կին)։ 155 չաշխատող մարդկանցից 50-ը աշակերտներ և ուսանողներ էին, 59-ը ոչ աշխատունակ այլ պատճառներով։


== Արտաքին հղումներ ==
պաշտոնական կայք
վիճակագրության ազգային ինստիտուտ
Проверено 12 мая 2014.


== Ծանոթագրություններ ==
Աստերոիդների ցանկ (51501-51600)

Աստերոիդների ցանկ (51401-51500)  • Աստերոիդների ցանկ  • Աստերոիդների ցանկ (51601-51700)
 Աստերոիդների ցանկ (51401-51500)  • Աստերոիդների ցանկ  • Աստերոիդների ցանկ (51601-51700)


== Աղբյուր ==
«Discovery Circumstances: Numbered Minor Planets (50001)-(55000)»։ www.minorplanetcenter.net
Գրեմյաչկա (Վյատկայի վտակ)

Անվան այլ կիրառումների համար տե՛ս՝ Գրեմյաչկա (այլ կիրառումներ)Գրեմյաչկա (ռուս.՝ Гремячка), գետ Ռուսաստանում, հոսում է Վերխնեկամսկի շրջանում և Կիրովի մարզում։ Գետաբերանը տեղակայված է Վյատկա գետի ձախ ափին՝ 1057 կմ հեռավորության վրա։ Գետի երկարությունը 22 կմ է։
Ակունքը գտնվում է ճահճուտներում, 14 կմ հարավ-արևմուտք Կիրս քաղաքի մոտ։ Գետը հոսում է հյուսիս-արևելք ապա հյուսիս-արևմուտք։ Անցնում է ամբողջ անմարդաբնակ, ճահճոտ անատառների միջով։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կամսկի ավազանային շրջանին, գետի ջրատնտեսային տեղամասը՝ Վյատկա, գետի ենթաավազանը՝ Վյատկա։ Գետի ավազանը՝ Կամա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 10010300212111100030269
Հիդրոլոգիական ուսումնասիրությունների կոդը - 111103026
Ավազանի կոդը - 10.01.03.002
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Էդիթ Քլիվզ Բառի

Էդիթ Քլիվզ Բառի (անգլ.՝ Edith Cleaves Barry, 1884, Բոստոն, ԱՄՆ - 1960), Բոստոնում ծնված ամերիկացի քանդակագործ, նկարիչ, նկարազարդող և դիզայներ։ Արվեստ ուսումնասիրել է Նյու Յորքի ուսանող նկարիչների լիգայում Ֆրենկ Դյումոնդի և Ռիչարդ Է. Միլլերի հետ։ Մեն նահանգի Քենեբանկ քաղաքում հիմնադրել և 1936-1945 թվականներին աշխատել է որպես Բրիք Սթոր թանգարանի տնօրեն։ 
1939 թվականին, Մեծ ճգնաժամի տարիներին, ԱՄՆ ֆինանսների նախարարության գեղանկարչության և քանդակագործության բաժնից հանձնարարություն է ստացել նկարել The Arrival of the First Letter – Kennebunk Post Office from Falmouth – June 14, 1775 փոստային բաժանմունքի որմնանկարն իր հայրենի Քենենբանկ քաղաքում։ 


== Վաղ կյանք ==
Ծնվել է 1884 թվականի մարտի 10-ին Մասաչուսեթս նահանգի Բոստոն քաղաքում Չառլզ Դամեր Բառիի և Իդա  Մորտոն (Թոմփսոն) Բառիի ընտանիքում։ Հայրը Henry W. Peabody & Co. ընկերության ներմուծման / արտահանման գործակալ էր նախ Բոստոնում, ապա՝ Նյու Յորքում։ Հասակ է առել Նյու Ջերսի նահանգի Մոնտկլար քաղաքում։ Նրա երկու ծնողներն էլ կապ են ունեցել Մեն նահանգի Քենեբանկ քաղաքի հետ և ունեցել ընտանեկան տուն այդ քաղաքի պատմական շրջանի Ամառային փողոցում։ 
Էդիթը նախապատրաստական դպրոց է հաճախել Ռոդ Այլենդ նահանգի Պրովիդենս քաղաքի Միսս Ուիլերի դպրոցում (այժմյան Ուիլերի դպրոց) և ավարտել 1904 թվականին։ 
1906 թվականից ամեն տարի ճանապարհորդել է Եվրոպա և զբաղվել իր արվեստով այնպիսի վայրերում, ինչպիսին է Ժիվերնին Ֆրանսիայում, Հռոմն Իտալիայում, Ավստրիան, Իսպանիան և Լոնդոնը։ Նա սովորել է Ֆրանսիայում բնակվող ամերիկացի նկարիչներ Ֆրեդերիկ Ֆրիզեկեի և Ֆրեդերիկ Մակմոնիսի մոտ։ Նրա եվրոպական ճանապարհորդությունների և արվեստի ուսուցման մասին գրառումներն ընդգրկված են Բրիք Սթոր թանգարանի արխիվներում։ 


== Ծանոթագրություններ ==


== Արտաքին հղումներ ==
Edith Cleaves Barry on artnet
Ղարիբջանյան

Ղարիբջանյան,  հայկական ազգանուն։


== Հայտնի կրողներ ==
Հակոբջան Ղարիբջանյան (1902, փետրվարի 1 (փետրվարի 14), գյուղ Բահարլու, Սուրմալուի գավառ - 1987, դեկտեմբերի 5, Երևան), հայ նկարիչ, վերականգնող։
Բագրատ Ղարիբջանյան (մայիսի 22, 1890 - օգոստոսի 14, 1920, Երևան, Հայաստանի Առաջին Հանրապետություն), հայ կուսակցական գործիչ։ ՌՍԴԲ(բ)Կ անդամ (1917)։
Լյուդվիգ Ղարիբջանյան (օգոստոսի 24, 1922, Երևան, Հայկական ԽՍՀ, ԱԽՖՍՀ - դեկտեմբերի 13, 2011, Երևան, Հայաստան), հայ պատմաբան, քաղաքական, հասարակական, պետական գործիչ։ Պատմական գիտությունների թեկնածու, պրոֆեսոր (1990)։
Գեղամ Ղարիբջանյան (1951, հոկտեմբերի 2, Երևան, Հայկական Խորհրդային Սոցիալիստական Հանրապետություն Հայկական ԽՍՀ), Հայաստանի պետական գործիչ, դիվանագետ, Կատարի Պետությունում Հայաստանի արտակարգ և լիազոր դեսպան։ Նախկինում՝ Արաբական Միացյալ Էմիրություններում Հայաստանի արտակարգ և լիազոր դեսպան, Հայաստանի Ազգային ժողովի աշխատակազմի ղեկավար-գլխավոր քարտուղար, Հայաստանի արտաքին գործերի նախարարի տեղակալ։


== Այլ ==
Ղարիբջանյան (գյուղ), գյուղական համայնք Հայաստանի Շիրակի մարզում, հեռավորությունը մարզկենտրոնից՝ 6 կմ հարավ-արևմուտք, Ախուրյան գետի ձախ ափից ոչ հեռու, մեղմաթեք հարթավայրում՝ ծովի մակարդակից 1470 մ բարձրության վրա։


== Ծանոթագրություններ ==
Շարիպկուլովո

Շարիպկուլովո (ռուս.՝ Шарипкулово, բաշկիրերեն՝ Шәрипҡол), գյուղ Ռուսաստանի Բաշկորտոստան հանրապետության Կարմասկալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 405 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հայկարամ Ութմազյան

Հայկարամ Մուրադի Ութմազյան (դեկտեմբերի 25, 1912(1912-12-25), Երևան, Կովկասի փոխարքայություն, Ռուսական կայսրություն - դեկտեմբերի 13, 1970(1970-12-13), Երևան, Հայկական ԽՍՀ, ԽՍՀՄ), պատմաբան, կուսակցական, պետական աշխատող։ Պատմական գիտությունների դոկտոր (1966), պրոֆեսոր (1967)։
Դերասան, ՀՀ ժողովրդական արտիստ Արթուր Ութմազյանի հայրն է, դերասանուհի, հաղորդավարուհի, ՀԽՍՀ ժողովրդական արտիստ, Երևանի պատվավոր քաղաքացի Հրաչուհի Ջինանյանի ամուսինը։


== Կենսագրություն ==
1941 թվականին ավարտել է Երևանի պետական համալսարանը
1954-1957 թվականներին՝ ՀԿԿ Երևանի Կիրովյան շրջկոմի առաջին քարտուղար
1957 թվականից՝ ԵՊՀ ԽՄԿԿ պատմության ամբիոնի վարիչ
1966 թվականից՝ պրոռեկտոր
1967-1970 թվականներին՝ ՀԽՍՀ Նախարարների խորհրդին կից մամուլի պետկոմի նախագահ
1955-1959, 1967-1970 թվականներին եղել է ՀԽՍՀ ԳԽ պատգամավոր։Ուսումնասիրությունները վերաբերում են Հայաստանի միջնադարյան պատմության, ժամանակի գաղափարաբանության հարցերին։


== Երկեր ==
Սյունիքը IX-X դարերում, Ե., 1958:
Հասարակության արտադրողական ուժերի և նյութատեխնիկական բազայի բնութագրման շուրջը, Ե., 1964:


== Ծանոթագրություններ ==